Па сведчанні знаёмых беларусаў, якія пражываюць у Аўстраліі, ЗША, Швецыі, атрымаць правы кіроўцы ў гэтых краінах таксама складана, — але без залішніх эмацыяльных узрушэнняў. Там больш ўвагі надаецца практычным уменням прэтэндэнтаў, падчас іспыту можна запісацца на дакладны час здачы іспытаў і не страціціь цэлы дзень, стоячы ля будынка ДАІ. Суразмоўцы адзначаюць ветлівыя адносіны з боку аўтаінструктараў, паліцэйскіх інспектараў на ўсіх этапах навучання.